

Interessentskabskontrakt (I/S)

**Firmanavn**

*Dette er et eksempel på en kontrakt for et interessentskab (I**/S) mellem 2 fysiske personer.*

* *Interessentskabskontrakten skal tilpasses til den konkrete virksomheds situation.*
* *Hvis den ene interessent er et selskab, justerer I blot kontrakten med selskabets navn og CVR-nummer.*
* *Vi opfordrer jer til ikke at bruge dokumentet uden først at have rådført dig med en advokat eller anden juridisk rådgiver.*

*Skabelonen er opdateret januar 2022*

1. **Interessenterne**
   1. Interessentskabskontrakten indgås mellem:

**[Indsæt navn]**

[Indsæt adresse]

[Indsæt CPR-nummer]

og

**[Indsæt navn]**

[Indsæt adresse]

[Indsæt CPR-nummer]

(i det følgende kaldet ”interessent” eller ”interessenterne”)

1. **Interessentskabets navn og hjemsted**
   1. Kontrakten regulerer interessenternes samarbejde om:

**[Virksomhedsnavn]**

[Virksomhedsadresse]

CVR-nummer [nummer]

(i det følgende kaldet ”interessentskabet”)

1. **Interessentskabets formål**
   1. Interessentskabets formål er at beskæftige sig med [indsæt forretningsaktiviteter].

1. **Interessenternes indskud**
   1. Interessenterne indskyder hver især [beløb] kr. i interessentskabet senest den [dato]. Interessenterne er ikke forpligtet til at indskyde yderlige kapital i interessentskabet, herunder til at dække eventuelle underskud, medmindre de aftaler andet.
2. **Interessenternes arbejdsforpligtelser**
   1. Interessenterne skal anvende deres fulde arbejdstid og arbejdskraft og alle deres kundskaber i interessentskabets tjeneste.
   2. Interessenternes arbejdsområder er:
3. Udvikling: [interessents navn]
4. Produktion: [interessents navn]
5. Indkøb og logistik: [interessents navn]
6. Salg og markedsføring: [interessents navn]
7. Administration: [interessents navn]
   1. En interessent må ikke uden den anden interessents forudgående, skriftlige samtykke påtage sig anden lønnet eller ulønnet beskæftigelse.
   2. Interessentskabet ejer alle resultater af det arbejde, som interessenterne udfører i forbindelse med interessentskabet, herunder alle immaterielle rettigheder og knowhow.
8. **Fordeling af over- og underskud**
   1. Interessentskabets overskud fordeles mellem interessenterne med [brøk] til [interessents navn] og [brøk] til [interessents navn]. Ved overskud forstås interessentskabets resultat efter skat ifølge årsregnskabet. Et eventuelt underskud deles mellem interessenterne i samme forhold.
   2. Alle interessentskabets indtægter indgår på og alle omkostninger trækkes på reg.nr. [nummer], kontonr. [nummer] i [pengeinstitut] i [by].
   3. Fra kontoen overføres der i slutningen af hver måned et acontobeløb til interessenternes private bankkonti. Beløbets størrelse aftales løbende af interessenterne og kan kun overføres, hvis interessentskabets økonomiske situation tillader det.
   4. Når interessentskabets årsregnskab foreligger, overføres hver interessents andel af overskuddet efter skat - efter fradrag af udbetalte acontobeløb - til den pågældendes private bankkonto. Overførsel kan dog kun ske, hvis interessentskabets økonomiske situation tillader det.
   5. Der tilkommer ikke interessenterne anden honorering end beskrevet ovenfor, medmindre begge interessenter er enige om det.
9. **Indbyrdes hæftelse**
   1. Interessenterne hæfter direkte, solidarisk og personligt for interessentskabets forpligtelser over for tredjepart.
   2. Indbyrdes hæfter interessenterne pro rata i samme forhold, som over- og underskud fordeles jf. pkt. 6.
   3. Interessenternes private gæld såvel forud for som efter interessentskabets stiftelse er interessentskabet uvedkommende. Interessentskabets aktiver kan ikke gøres til genstand for kreditorforfølgning, som er interessentskabet uvedkommende.
10. **Interessentskabets ledelse og tegningsret**
    1. Interessenterne forestår i fællesskab den daglige og overordnede ledelse af interessentskabet og er forpligtede til at stille deres arbejdskraft loyalt til rådighed herfor.
    2. Interessenterne tegner hver for sig interessentskabet over for tredjepart. Dispositioner af væsentlig økonomisk betydning for interessentskabet, kan dog kun foretages af interessenterne i fællesskab.
11. **Sygdom, andet fravær og ferie**
    1. I tilfælde af sygdom og andet fravær skal en interessent meddele til den anden interessent uden ugrundet ophold og oplyse, hvor længe fraværet forventes at vare.
    2. Ved længere tids fravær af over [tal] måneders varighed kan den anden interessent vælge enten at sælge sin ejerandel af interessentskabet, købe den fraværende interessents ejerandel efter pkt. 16 eller kræve, at interessentskabet opløses efter pkt. 11.
    3. Ferie afholdes efter ferielovens regler. Der ydes fuld løn under ferie, i det omfang interessentskabets økonomiske situation tillader det.
12. **Regnskab og revision**
    1. Interessentskabets regnskabsår er kalenderåret. Interessentskabets regnskaber revideres af en i fællesskab udpeget statsautoriseret eller registreret revisor, der antages for et år ad gangen i forbindelse med godkendelsen af årsregnskabet.
13. **Ind- og udtræden samt opløsning**
    1. En interessent kan hverken helt eller delvis lade sin ejerandel i interessentskabet overgå til andre, det være sig ved frivillig overdragelse, ved kreditorforfølgning, ved arv eller på anden måde, uden at den anden interessent er blevet tilbudt at købe andelen.
    2. En interessents tilbud om salg af sin ejerandel til den anden interessent fremsættes skriftligt. Den anden interessent har [tal] uger fra tilbuddets modtagelse til at acceptere det. Hvis tilbuddet ikke accepteres, kan den tilbydende interessent lade sin ejerandel overgå til tredjepart. Overgangen kan ikke ske til bedre pris og på bedre vilkår end tilbudt til den anden interessent.
    3. Hvis den anden interessent har saglige indvendinger imod prisen i den tilbydende interessents tilbud, fx som følge af tvivl om den foreslåede erhververs uafhængighed, fastsættes prisen af en uafhængig statsautoriseret eller registreret revisor til handelsværdi.
    4. Hvis en interessent kommer under rekonstruktion, konkurs, akkord, umyndiggøres eller lignende, skal interessenten tilbyde sin ejerandel af interessentskabet til den anden interessent i overensstemmelse med ovennævnte regler.
    5. Hvis ingen af interessenterne ønsker at fortsætte interessentskabet, opløser de det for fælles regning og bedst muligt. Et eventuelt nettooverskud, der henstår efter opløsningen, fordeles mellem interessenterne pro rata i samme forhold, som over- og underskud fordeles jf. pkt. 6.
14. **Tavshedspligt**
    1. Interessenterne skal udvise ubetinget tavshed om al viden, som de opnår i forbindelse med interessentskabet, og som ikke er beregnet til at komme til tredjeparts kundskab, og må ikke bruge sådan viden til formål, der er interessentskabet uvedkommende. Forpligtelsen gælder også efter kontraktens ophør.
15. **Konkurrenceklausul**
    1. En interessent må ikke uden den anden interessents forudgående, skriftlige samtykke være ejer, ansat, direktør, bestyrelsesmedlem, konsulent, kreditor eller på anden måde interesseret i noget foretagende, der direkte eller indirekte konkurrerer med interessentskabets virksomhed. Konkurrenceklausulen gælder, så længe en interessent er medejer af interessentskabet og i [tal] måneder derefter. Konkurrenceklausulen bortfalder, hvis interessentskabet opløses.
16. **Konventionalbod**
    1. Hvis en interessent overtræder tavshedspligten i pkt. 12 og/eller konkurrenceklausulen i pkt. 13, skal interessenten betale en konventionalbod på [beløb] kr. til den anden interessent.
    2. Enhver overtrædelse kan imødegås ved fogedforbud uden sikkerhedsstillelse. Konventionalboden er ikke til hinder for, at den anden interessent fremsætter erstatningskrav for dokumenteret tab i forbindelse med overtrædelsen.
17. **Opsigelse**
    1. Interessentskabskontrakten kan opsiges skriftligt af hver interessent med [tal] måneders varsel til en måneds udgang. En opsigende interessent skal tilbyde den anden interessent at købe sin andel i henhold til pkt. 11.
18. **Misligholdelse**
    1. Hvis en interessent ikke overholder en bestemmelse i interessentskabskontrakten eller på anden måde væsentligt misligholder sine forpligtelser over for den anden interessent og ikke har afhjulpet misligholdelsen senest 20 dage efter at være opfordret skriftligt til det, har den anden interessent ret til at ophæve interessentskabskontrakten uden varsel.
    2. Den anden interessent har ret til at kræve interessentskabet opløst efter pkt. 1 eller købe den misligholdende interessents ejerandel af interessentskabet til handelsværdi med fradrag af [tal] %. Handelsværdien fastsættes af en uafhængig statsautoriseret revisor.

1. **Lovvalg og værneting**
   1. Enhver tvist udspringende af eller med relation til nærværende interessentskabskontrakt afgøres efter dansk ret.
   2. Enhver tvist eller uoverensstemmelse, som måtte opstå i forbindelse med interessentskabskontrakten, skal søges løst ved mediation gennem Mediationsinstituttet (www.mediationsinstituttet.dk) og skal finde sted i overensstemmelse med de til enhver tid gældende ”Regler for behandling af sager ved Mediationsinstituttet”. Når en tvist efter en eller flere Parters opfattelse er opstået mellem Parterne, er hver af Parterne berettiget til at indgive begæring til Mediationsinstituttet om påbegyndelse af mediation.
   3. Mediationen indebærer ikke afkald på at bruge retsmidler som arrest og fogedforbud og er ikke til hinder for, at en Part anlægger en retssag ved domstolene i overensstemmelse med det anførte nedenfor, eller indleder andre retslige skridt i anledning af den opståede tvist for at undgå retsfortabende passivitet eller forældelse.
   4. Hvis tvisten ikke løses ved gennemført mediation, er hver af Parterne berettiget til at kræve tvisten afgjort ved domstolene.

Dato: Dato:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navn: Navn: